Lissabonin yliopisto

Lissabonin yliopisto (port. Universidade de Lisboa, lat. Universitas Olisiponensis) on yliopisto Portugalin pääkaupungissa Lissabonissa. Se perustettiin vuonna 1911, hieman sen jälkeen, kun Portugali oli julistettu tasavallaksi. Vuonna 2013 se yhdistyi Lissabonin teknillisen yliopiston kanssa kasvaen Portugalin suurimmaksi yliopistoksi. Yliopistossa opiskelee noin 50 000 opiskelijaa, jota opettaa 4 000 luennoitsijaa. Lisäksi yliopistossa on noin 2 500 ei-akateemista henkilökunnan edustajaa. Maailman viidensadan huippuyliopiston Shanghai-yliopistovertailussa Lissabonin yliopisto ylsi vuonna 2016 sijaluvulle 151–200 ja oli vertailussa Portugalin parhaiten sijoittunut yliopisto. Sen sijoitus parani tässä vertailussa huomattavasti vuoden 2013 yliopistoliitoksen aikoihin. THE-yliopistorankingissa 2017 yliopisto ylsi sijaluokkaan 401–500. Lissabonin yliopiston motto on latinankielinen fraasi "ad lucem" (suom. valoon). Tiedekunnat Yliopistossa toimii vuoden 2013 liitoksen jälkeen yhteensä 18 tiedekuntaa tai instituuttia kaikkiaan kahdeksalla kampusalueella. Tiedekunnat ovat: Arkkitehtuuri (Arquitectura) Taiteet (Belas-Artes) Luonnontieteet (Ciências) Oikeustiede (Direito) Farmasia (Farmácia) Humanistiset tieteet (Letras) Lääketiede (Medicina) Hammaslääketiede (Medicina Dentária) Eläinlääketiede (Medicina Veterinária) Liikuntatiede (Motricidade Humana) Psykologia (Psicologia) Lähteet Aiheesta muualla http://www.ul.pt/ – Virallinen kotisivu (portugaliksi)